SET อ่วม! ปิดเย็นดิ่ง 73 จุด นิวโลว์เฉียด 4 ปี วิตก”โควิด-19″ ระบาดหนัก ฟากเอเชียแดงยกแผง
SET อ่วม! ปิดเย็นดิ่ง 73 จุด นิวโลว์เฉียด 4 ปี วิตก"โควิด-19" ระบาดหนัก ฟากเอเชียแดงยกแผง โดย ดัชนีปิดตลาดวันนี้ ที่ระดับ 1,366.41 จุด ลบ 72.69 จุด หรือ 5.05% มูลค่าการซื้อขาย 9.32 หมื่นล้านบาท 
26 ก.พ. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,366.41 จุด ลบ 72.69 จุด หรือ 5.05% มูลค่าการซื้อขาย 9.32 หมื่นล้านบาท โดยดัชนีฯปรับตัวลดลงทำจุดต่ำสุดในรอบเกือบ 4 ปี นับตั้งแต่ดัชนีฯอยู่ที่ระดับ 1,356.69 จุด เมื่อวันที่ 7 เม.ย. 2559 ขณะที่มูลค่าการซื้อขายทำจุดสูงสุดในรอบ 2 ปี นับตั้งแต่มูลค่าซื้อขายอยู่ที่ระดับ 1.24 แสนล้านบาท เมื่อวันที่ 6 ก.พ. 2561
10 หุ้นกดดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้ปรับตัวลงแรง โดยดัชนีฯลงมาต่ำสุดในรอบ 4 ปี รับจิตวิทยาลบจากการแพร่ระบาดไวรัสโควิด-19 ภายในประเทศไทย หลังพบผู้ป่วยติดเชื้อไวรัสโควิด-19 ซึ่งได้มีการปกปิดข้อมูล ทำให้วิตกถึงการแพร่กระจายเชื้อไวรัส และส่งผลให้กังวลอาจเข้าสู่ระดับ 3
ขณะที่วันนี้ตลาดบ้านเราถือว่าปรับตัวลงแรงกว่าตลาดต่างประเทศ โดยตลาดหุ้นในภูมิภาคเอเชียส่วนใหญ่จะติดลบแต่ไม่มากเท่าบ้านเรา ส่วนตลาดในยุโรปเปิดเทรดบ่ายนี้ก็ติดลบประมาณกว่า 1% ด้านดาวโจนส์ฟิวเจอร์สก็ติดลบกว่า 100 จุด ต่างก็มีปัจจัยลบหลักจากการแพร่ระบาดไวรัสโควิด-19
อย่างไรก็ดี บ้านเรายังมีปัจจัยบวกเล็ก ๆ จากเรื่องงบประมาณ ปี 63 ที่มีระยะเวลาการเบิกจ่าย 7 เดือน ซึ่งก็ยังต้องติดตามการอภิปรายไม่ไว้วางใจต่อไป จับตาดูว่ารัฐบาลจะก้าวข้ามผ่านไปได้หรือไม่
สำหรับแนวโน้มการลงทุนในวันพรุ่งนี้ (27 ก.พ.) นายกรภัทร กล่าวว่า ตลาดฯยังมีความผันผวนสูง โดยมีแนวรับ 1,350-1,330 จุด ส่วนแนวต้าน 1,400 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT       มูลค่าการซื้อขาย 5,292.64 ล้านบาท  ปิดที่   62.50 บาท ลดลง  2.25 บาท
CRC &lt;ST&gt;      มูลค่าการซื้อขาย 4,673.96 ล้านบาท  ปิดที่   32.50 บาท ลดลง  4.75 บาท
KBANK     มูลค่าการซื้อขาย 4,416.40 ล้านบาท  ปิดที่  115.50 บาท ลดลง 12.50 บาท
PTT       มูลค่าการซื้อขาย 3,841.76 ล้านบาท  ปิดที่   41.50 บาท ลดลง  1.00 บาท
BAM       มูลค่าการซื้อขาย 3,742.36 ล้านบาท  ปิดที่   27.25 บาท ลดลง  1.25 บาท
 
ตลาดหุ้นเอเชีย
